Lietuvos rinka

Lietuvos rinka – mėnesinis žemės ūkio, prekybos ir pramonės žurnalas, ėjęs 1928–1931 m. Kaune lietuvių, rusų ir vokiečių kalba.

 Istorija 
Leido N. Gecevičius. Spausdino A. Bako spaustuvė, Brolių Gurvičių spaustuvė, Meno spaustuvė Kaune. Išėjo 16 numerių.

Nagrinėjo Lietuvos ekonominę būklę, rinkos reikalavimus ir galimybes, įvairių pramonės šakų importo ir eksporto poslinkius, spausdino komercinius pranešimus.

Bendradarbiavo N. Aleksandravičius, J. Dobkevičius, N. Gecevičius, D. Gruodis, J. Masiulis, Juozas Purickis, A. Rondamanskis ir kt.

Redagavo J. Blinkytė, Eugenijus Škliaras. 

 Šaltiniai 

Kategorija:Lietuvos žemės ūkio spauda
Kategorija:Lietuvos verslo spauda
Kategorija:Lietuvos žurnalai
Kategorija:Kauno spauda